A Törvényszék (nyolcadik tanács) 2013. szeptember 16‑i ítélete – Iliad és társai kontra Bizottság
(T‑325/10. sz. ügy)
„Állami támogatások – Hauts‑de‑Seine megyében nagy teljesítményű elektronikus távközlési hálózatra vonatkozó projekt keretében a közszolgáltatással összefüggő terhek ellentételezése – A támogatás hiányát megállapító határozat – A hivatalos vizsgálati eljárás megindításának hiánya – Komoly nehézségek – Altmark‑ítélet – Általános gazdasági érdekű szolgáltatás – A piac nem megfelelő működése – Túlkompenzációˮ
1.                     Bírósági eljárás – Keresetlevél – Alaki követelmények – A felhozott jogalapok rövid ismertetése – A keresetlevélben nem ismertetett jogi alapok – A mellékletek összességére való hivatkozás – Elfogadhatatlanság (A Bíróság alapokmánya, 21. cikk, első bekezdés; a Törvényszék eljárási szabályzata, 44. cikk, 1. §, c) pont) (vö. 28. pont)
2.                     Államok által nyújtott támogatások – Tervezett támogatások – A Bizottság által végzett vizsgálat – Előzetes szakasz és kontradiktórius szakasz – Támogatás belső piaccal való összeegyeztethetősége – Értékelési nehézségek – A kontradiktórius eljárás megindítására vonatkozó bizottsági kötelezettség – Komoly nehézségek – Fogalom – Objektív jelleg – Bizonyítási teher – Az ilyen nehézségek fennállásának igazolását lehetővé tevő körülmények (EK 87. cikk, (1) bekezdés, és EK 88. cikk, (2) és (3) bekezdés; 659/1999 tanácsi rendelet, 4. cikk, (4) bekezdés) (vö. 30–38., 56–60., 84. pont)
3.                     Államok által nyújtott támogatások – Tervezett támogatások – A Bizottság által végzett vizsgálat – Előzetes szakasz – Időtartam – Két hónapos maximális határidő – Az előzetes vizsgálat időtartamának a teljes bejelentés kézhezvételétől való számítása – A teljes bejelentés fogalma (EK 88. cikk, (2) és (3) bekezdés; 659/1999 tanácsi rendelet, 2. cikk, (2) bekezdés, és 4. cikk, (1) és (5) bekezdés) (vö. 43–53. pont)
4.                     Államok által nyújtott támogatások – Tervezett támogatások – A Bizottság által végzett vizsgálat – Előzetes szakasz és kontradiktórius szakasz – Komoly nehézségek fennállása esetén a kontradiktórius eljárás megindítására vonatkozó bizottsági kötelezettség – Kiegészítő információk iránti kérelem – A tagállam hatóságai által vállalt jövőbeli kötelezettségek – Komoly nehézségek fennállására önmagában nem utaló körülmények (EK 88. cikk, (2) és (3) bekezdés) (vö. 62–70., 75., 78., 79. pont)
5.                     Megsemmisítés iránti kereset – Természetes vagy jogi személyek – Őket közvetlenül és személyükben érintő jogi aktusok – Állami támogatás hiányát megállapító bizottsági határozat – Az EK 88. cikk (2) bekezdése értelmében vett érintett felek keresete – A kereset tárgyának megjelölése – Az érintettek eljárási jogainak védelme iránti kereset – A Bizottság rendelkezésére álló információk és bizonyítékok értékelésével kapcsolatos jogalapok – Megengedhetőség (EK 88. cikk, (2) bekezdés, és EUMSZ 263. cikk, negyedik bekezdés; a Törvényszék eljárási szabályzata, 44. cikk, 1. §, c) pont; 659/1999 tanácsi rendelet, 1. cikk, h) pont, 4. cikk, (3) bekezdés, és 6. cikk, (1) bekezdés) (vö. 83. pont)
6.                     Államok által nyújtott támogatások – Fogalom – A valamely vállalkozás által végzett közszolgáltatási feladatok költségének ellentételezésére irányuló intézkedések – Kizártság – Az Altmark‑ítéletben meghatározott feltételek (EK 86. cikk, (2) bekezdés, és EK 87. cikk, (1) bekezdés) (vö. 111–113., 192–196., 205., 208., 212., 220., 221., 235., 236., 242. pont)
7.                     Államok által nyújtott támogatások – A Bizottság által végzett vizsgálat – Meghatározott ágazatban nyújtott támogatások keretszabályainak elfogadása – A Bizottság által iránymutatásban megállapított, a nagy teljesítményű elektronikus távközlési ágazatra alkalmazandó szabályok – Az említett iránymutatásnak a közzétételét követő első naptól való alkalmazhatósága – Ugyanazon a napon való közzététel, mint amelyen a megtámadott határozatot elfogadták – Az iránymutatás említett határozatra való alkalmazhatatlansága (EK 88. cikk, (1) bekezdés; 2009/C 235/07 bizottsági közlemény, 3., 7., 59. és 80. pont) (vö. 114. pont)
8.                     Verseny – Általános gazdasági érdekű szolgáltatások működtetésével megbízott vállalkozások – Az általános gazdasági érdekű szolgáltatások meghatározása – Tagállamok mérlegelési jogköre – Korlátok – A Bizottság általi ellenőrzés és a bírósági felülvizsgálat nyilvánvaló hibára történő korlátozása (EK 86. cikk, (2) bekezdés, és EK 87. cikk, (1) bekezdés; 2001/C 17/04 bizottsági közlemény, 22. és 24. pont) (vö. 119–121. pont)
9.                     Államok által nyújtott támogatások – Fogalom – Értékelési szempont – A piac nem megfelelő működése – A szolgáltatás általános gazdasági érdekű szolgáltatásnak való minősítésére gyakorolt hatás – A nem megfelelő működés értékelésének objektív jellege – Az értékelés időpontja (EK 86. cikk, (2) bekezdés, és EK 87. cikk, (1) bekezdés; 2001/C 17/04 bizottsági közlemény, 14. pont, és 2009/C 235/07 bizottsági közlemény, 24., 77. és 78. pont) (vö. 159–164., 169., 185–187. pont)
10.                     Intézmények jogi aktusai – Indokolás – Kötelezettség – Terjedelem – Állami támogatások tárgyában hozott bizottsági határozat – Bírósági felülvizsgálat (EK 87. cikk és EK 253. cikk) (vö. 260., 261., 263., 264. cikk)
Tárgy
Az Hauts‑de‑Seine megyében nagy teljesítményű elektronikus távközlési hálózat kialakítása és működtetése érdekében a közszolgáltatással összefüggő terhek ellentételezéséről szóló, 2009. szeptember 30‑i C(2009) 7426 végleges bizottsági határozat (N 331/2008 állami támogatás – Franciaország) megsemmisítése iránti kérelem.
Rendelkező rész
1)
A Törvényszék a keresetet elutasítja.
2)
Az Iliad, a Free infrastructure és a Free saját költségein kívül viseli az Európai Bizottság részéről felmerült költségeket.
3)
Hauts‑de‑Seine megye, a Francia Köztársaság és a Lengyel Köztársaság viseli saját költségeit.